કરણ અંશુમનઃ મને એક એવો વિચાર આવ્યો હતો કે કોઈક એવી રોમાંચક વાર્તા પુસ્તકના રૂપમાં લોકો સમક્ષ રજૂ કરવી જોઈએ જેમાં બોલીવૂડમાં ફિલ્મનિર્માણમાં નડતી હોય છે એવી કોઈ અડચણ એમાં ન હોય. તમે બોલીવૂડમાં કોઈ રાજકીય મુદ્દા પર ફિલ્મ બનાવી ન શકો, તમે સેન્સર બોર્ડથી ઉપરવટ જઈ ન શકો, એમાં તો તમારે ગીતો જોઈએ, પ્રેમકહાણીઓ વગેરે જોઈએ. જ્યારે પુસ્તકમાં તો એવું કંઈ હોય જ નહીં, કારણ કે એમાં તમને ઘણી આઝાદી મળતી હોય છે. અને એટલે જ મેં કશ્મીર નામા પુસ્તકમાં એવી અમુક તક ઝડપી લીધી છે.